2009D0767 — EL — 01.02.2014 — 003.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

Τροποποιείται από:

Διορθώνεται από:

▼B

▼C1

ΑΠΌΦΑΣΗ ΤΗΣ ΕΠΙΤΡΟΠΉΣ

της 16ης Οκτωβρίου 2009

σχετικά τη θέσπιση μέτρων που διευκολύνουν τη χρήση διαδικασιών με ηλεκτρονικά μέσα μέσω των «ενιαίων κέντρων εξυπηρέτησης» βάσει της οδηγίας 2006/123/ΕΚ του Ευρωπαϊκού Κοινοβουλίου και του Συμβουλίου σχετικά με τις υπηρεσίες στην εσωτερική αγορά

[κοινοποιηθείσα υπό τον αριθμό Ε(2009) 7806]

(Κείμενο που παρουσιάζει ενδιαφέρον για τον ΕΟΧ)

(2009/767/ΕΚ)

Άρθρο 1

Χρήση και αποδοχή ηλεκτρονικών υπογραφών

1. Αν αιτιολογείται βάσει κατάλληλης εκτίμησης επικινδυνότητας και σύμφωνα με το άρθρο 5 παράγραφοι 1 και 3 της οδηγίας 2006/123/ΕΚ, τα κράτη μέλη μπορούν να απαιτούν, για τη διεκπεραίωση ορισμένων διαδικασιών και διατυπώσεων μέσω των ενιαίων κέντρων εξυπηρέτησης, δυνάμει του άρθρου 8 της οδηγίας 2006/123/ΕΚ, να χρησιμοποιεί ο πάροχος της υπηρεσίας προηγμένες ηλεκτρονικές υπογραφές βάσει αναγνωρισμένου πιστοποιητικού, με ή χωρίς ασφαλή διάταξη δημιουργίας υπογραφών, όπως ορίζεται και προβλέπεται στην οδηγία 1999/93/ΕΚ.

2. Τα κράτη μέλη υποχρεούνται να αποδέχονται οποιεσδήποτε προηγμένες ηλεκτρονικές υπογραφές βάσει αναγνωρισμένου πιστοποιητικού, με ή χωρίς ασφαλή διάταξη δημιουργίας υπογραφών, για τη διεκπεραίωση των διαδικασιών και των διατυπώσεων που αναφέρονται στην παράγραφο 1, υπό την επιφύλαξη της δυνατότητας των κρατών μελών να περιορίζουν αυτή την αποδοχή σε προηγμένες ηλεκτρονικές υπογραφές βάσει αναγνωρισμένου πιστοποιητικού, που δημιουργήθηκαν μέσω ασφαλούς διάταξης δημιουργίας υπογραφών, αν αυτό συμφωνεί με την εκτίμηση επικινδυνότητας που αναφέρεται στην παράγραφο 1.

3. Τα κράτη μέλη δεν εξαρτούν την αποδοχή προηγμένων ηλεκτρονικών υπογραφών βάσει αναγνωρισμένου πιστοποιητικού, με ή χωρίς ασφαλή διάταξη δημιουργίας υπογραφών, από απαιτήσεις που θέτουν εμπόδια στους παρόχους υπηρεσιών όσον αφορά τη χρήση διαδικασιών με ηλεκτρονικά μέσα μέσω των ενιαίων κέντρων εξυπηρέτησης.

4. Η παράγραφος 2 δεν εμποδίζει τα κράτη μέλη να αποδέχονται άλλες ηλεκτρονικές υπογραφές εκτός από τις προηγμένες ηλεκτρονικές υπογραφές βάσει αναγνωρισμένου πιστοποιητικού, με ή χωρίς τη χρήση ασφαλούς διάταξης δημιουργίας υπογραφών.

Άρθρο 2

Κατάρτιση, τήρηση και δημοσίευση καταλόγων εμπίστευσης

▼M3

1. Κάθε κράτος μέλος καταρτίζει, τηρεί και δημοσιεύει, σύμφωνα με τις τεχνικές προδιαγραφές που ορίζονται στο παράρτημα, «κατάλογο εμπίστευσης», ο οποίος περιέχει, ως ελάχιστη προϋπόθεση, πληροφορίες που αφορούν τους παρόχους υπηρεσιών πιστοποίησης οι οποίοι εκδίδουν αναγνωρισμένα πιστοποιητικά για το κοινό και εποπτεύονται/διαπιστεύονται από το εκάστοτε κράτος μέλος.

2. Τα κράτη μέλη καταρτίζουν και δημοσιεύουν μια μηχανικά επεξεργάσιμη μορφή του καταλόγου εμπίστευσης, σύμφωνα με τις προδιαγραφές που ορίζονται στο παράρτημα. Εάν ένα κράτος μέλος επιλέξει να δημοσιεύει σε αναγνώσιμη από άνθρωπο μορφή τον κατάλογο εμπίστευσής του, η εν λόγω μορφή του καταλόγου εμπίστευσης συμμορφώνεται με τις προδιαγραφές που ορίζονται στο παράρτημα.

2α. Τα κράτη μέλη υπογράφουν ηλεκτρονικά τη μηχανικά επεξεργάσιμη μορφή των καταλόγων εμπίστευσής τους προκειμένου να διασφαλίζεται η αυθεντικότητα και η ακεραιότητά τους. Εάν ένα κράτος μέλος δημοσιεύει αναγνώσιμη από άνθρωπο μορφή του καταλόγου εμπίστευσης, μεριμνά ώστε η εν λόγω μορφή του καταλόγου εμπίστευσης να περιέχει τα ίδια δεδομένα με τη μηχανικά επεξεργασμένη μορφή και την υπογράφει ηλεκτρονικά με το ίδιο πιστοποιητικό που χρησιμοποιείται για τη μηχανικά επεξεργασμένη μορφή.

▼M3

2β. Τα κράτη μέλη μεριμνούν ώστε η μηχανικά επεξεργασμένη μορφή των καταλόγων εμπίστευσής τους να είναι προσβάσιμη στον τόπο δημοσίευσής της οποιαδήποτε στιγμή και χωρίς διακοπή, εκτός από τις περιπτώσεις που πραγματοποιούνται εργασίες συντήρησης.

▼M3

3. Τα κράτη μέλη κοινοποιούν στην Επιτροπή τις ακόλουθες πληροφορίες:

▼M3

3α. Εάν ένα κράτος μέλος δημοσιεύει αναγνώσιμη από άνθρωπο μορφή του καταλόγου εμπίστευσης, οι πληροφορίες που αναφέρονται στην παράγραφο 3 κοινοποιούνται και για την αναγνώσιμη από άνθρωπο μορφή.

▼M1

4. Η Επιτροπή θέτει στη διάθεση όλων των κρατών μελών, μέσω ασφαλούς διαύλου σε έναν επικυρωμένο εξυπηρετητή διαδικτύου, τις πληροφορίες που αναφέρονται στην παράγραφο 3, όπως κοινοποιήθηκαν από τα κράτη μέλη, τόσο σε αναγνώσιμη από άνθρωπο μορφή όσο και σε μηχανικά επεξεργάσιμη υπογεγραμμένη μορφή.

▼C1

Άρθρο 3

Έναρξη ισχύος

Η παρούσα απόφαση εφαρμόζεται από τις 28 Δεκεμβρίου 2009.

Άρθρο 4

Αποδέκτες

Η απόφαση απευθύνεται στα κράτη μέλη.

▼M3

ΠΑΡΑΡΤΗΜΑ

ΤΕΧΝΙΚΕΣ ΠΡΟΔΙΑΓΡΑΦΕΣ ΕΝΟΣ ΚΟΙΝΟΥ ΣΧΕΔΙΟΤΥΠΟΥ ΓΙΑ ΤΟΝ «ΚΑΤΑΛΟΓΟ ΕΜΠΙΣΤΕΥΣΗΣ ΕΠΟΠΤΕΥΟΜΕΝΩΝ/ΔΙΑΠΙΣΤΕΥΜΕΝΩΝ ΠΑΡΟΧΩΝ ΥΠΗΡΕΣΙΩΝ ΠΙΣΤΟΠΟΙΗΣΗΣ»

ΓΕΝΙΚΕΣ ΑΠΑΙΤΗΣΕΙΣ

1. Εισαγωγή

Σκοπός του κοινού σχεδιοτύπου «Κατάλογος εμπίστευσης εποπτευόμενων/διαπιστευμένων παρόχων υπηρεσιών πιστοποίησης» των κρατών μελών είναι η θέσπιση ενός ενιαίου τρόπου για την παροχή πληροφοριών από έκαστο κράτος μέλος όσον αφορά την κατάσταση εποπτείας/διαπίστευσης των υπηρεσιών πιστοποίησης από τους παρόχους υπηρεσιών πιστοποίησης ( 3 ) (Certification Service Providers — CSP), οι οποίοι εποπτεύονται/διαπιστεύονται από τα κράτη μέλη, με στόχο τη συμμόρφωση με τις σχετικές διατάξεις της οδηγίας 1999/93/ΕΚ. Σε αυτόν συμπεριλαμβάνεται η παροχή πληροφοριών για το ιστορικό της κατάστασης εποπτείας/διαπίστευσης των εποπτευόμενων/διαπιστευμένων υπηρεσιών πιστοποίησης.

Αυτές οι πληροφορίες αποσκοπούν κυρίως στην υποστήριξη της επικύρωσης των αναγνωρισμένων ηλεκτρονικών υπογραφών (Qualified Electronic Signature — QES) και των προηγμένων ηλεκτρονικών υπογραφών (Advanced Electronic Signature — AdES) ( 4 ) τις οποίες υποστηρίζει ένα αναγνωρισμένο πιστοποιητικό ( 5 ) ( 6 ).

Στις υποχρεωτικές πληροφορίες του καταλόγου εμπίστευσης πρέπει να περιλαμβάνονται, κατ’ ελάχιστον, πληροφορίες για τους εποπτευόμενους/διαπιστευμένους CSP που εκδίδουν αναγνωρισμένα πιστοποιητικά (Qualified Certificate — QC) ( 7 ) σύμφωνα με τις διατάξεις της οδηγίας 1999/93/ΕΚ [άρθρο 3 παράγραφοι 2 και 3 και άρθρο 7 παράγραφος 1 στοιχείο α)], συμπεριλαμβανομένων, όταν δεν αποτελούν μέρος των QC, πληροφοριών σχετικά με τα QC που υποστηρίζουν ηλεκτρονική υπογραφή και σχετικά με το αν η υπογραφή δημιουργείται ή όχι μέσω μιας ασφαλούς διάταξης δημιουργίας υπογραφών (Secure Signature Creation Device — SSCD) ( 8 ).

Ο κατάλογος εμπίστευσης μπορεί να συμπεριλαμβάνει εθελοντικά και σε εθνική βάση επιπλέον πληροφορίες σχετικά με άλλους CSP που δεν εκδίδουν QC αλλά παρέχουν υπηρεσίες σχετικά με τις ηλεκτρονικές υπογραφές (π.χ. CSP που παρέχουν υπηρεσίες χρονοσφράγισης και εκδίδουν αδειοδοτικά χρονοσφράγισης, CSP που εκδίδουν μη αναγνωρισμένα πιστοποιητικά κ.λπ.), υπό την προϋπόθεση ότι είτε διαπιστεύονται/εποπτεύονται με παρόμοιο τρόπο όπως οι CSP που εκδίδουν QC είτε εγκρίνονται βάσει διαφορετικού εθνικού σχήματος έγκρισης. Τα εθνικά σχήματα έγκρισης μπορεί σε ορισμένα κράτη μέλη να διαφέρουν από τα σχήματα εποπτείας ή εθελοντικής διαπίστευσης που ισχύουν για τους CSP που εκδίδουν QC όσον αφορά τις ισχύουσες απαιτήσεις και/ή τον αρμόδιο οργανισμό. Οι όροι «διαπιστευμένος» και/ή «εποπτευόμενος» στις παρούσες προδιαγραφές καλύπτουν επίσης τα εθνικά σχήματα έγκρισης, αλλά θα παρέχονται πρόσθετες πληροφορίες σχετικά με τη φύση τυχόν εθνικών σχημάτων από το κάθε κράτος μέλος στον οικείο κατάλογο εμπίστευσης, συμπεριλαμβανομένων διευκρινίσεων σχετικά με τις ενδεχόμενες διαφορές με τα σχήματα διαπίστευσης/εποπτείας που ισχύουν σε CSP που εκδίδουν QC.

Το κοινό σχεδιότυπο βασίζεται στις προδιαγραφές TS 119 612 v1.1.1 του ETSI ( 9 ) (στο εξής θα αναφέρονται ως ETSI TS 119 612), οι οποίες έχουν ως αντικείμενο την κατάρτιση, τη δημοσίευση, τον τόπο, την πρόσβαση, την επαλήθευση ταυτότητας και την ακεραιότητα καταλόγων τέτοιου είδους.

2. Δομή του κοινού σχεδιοτύπου για τον κατάλογο εμπίστευσης

Το κοινό σχεδιότυπο για έναν κατάλογο εμπίστευσης κράτους μέλους είναι δομημένο σύμφωνα με τις προδιαγραφές TS 119 612 στις παρακάτω κατηγορίες πληροφοριών:

Στο πλαίσιο ενός CSP που εκδίδει QC, η δομή του καταλόγου εμπίστευσης και, ειδικότερα, το μέρος των πληροφοριών υπηρεσιών (όπως αναφέρεται στο σημείο 4 παραπάνω) επιτρέπει την παροχή συμπληρωματικών πληροφοριών σε επεκτάσεις πληροφοριών υπηρεσίας ως επανόρθωση για τις καταστάσεις όπου διατίθενται ανεπαρκείς (μηχανικά επεξεργασμένες) πληροφορίες στο αναγνωρισμένο πιστοποιητικό σχετικά με την κατάσταση «αναγνώρισής» του, την ενδεχόμενη υποστήριξή του από μια SSCD και ειδικά προκειμένου να αντιμετωπιστεί το πρόσθετο γεγονός ότι οι περισσότεροι από τους (εμπορικούς) CSP χρησιμοποιούν μια ενιαία αναγνωρισμένη εκδίδουσα αρχή πιστοποίησης (CA) για την έκδοση πολλών τύπων πιστοποιητικών για οντότητες-τελικούς αποδέκτες, αναγνωρισμένων και μη.

Στο πλαίσιο των υπηρεσιών έκδοσης πιστοποιητικών (CA), ο αριθμός των καταχωρίσεων υπηρεσιών στον κατάλογο για έναν CSP μπορεί να μειωθεί στην περίπτωση που υπάρχουν μία ή περισσότερες υπηρεσίες CA ανώτερης βαθμίδας εντός της υποδομής δημόσιου κλειδιού (Public Key Infrastructure — PKI) του CSP (π.χ. στο πλαίσιο μιας ιεραρχίας CA από μια CA βάσης μέχρι αρκετές εκδίδουσες CA) καταγράφοντας αυτές τις υπηρεσίες CA ανώτερης βαθμίδας και όχι τις υπηρεσίες CA που εκδίδουν πιστοποιητικά για οντότητες-τελικούς αποδέκτες (π.χ. καταγραφή μόνο της CA βάσης του CSP). Ωστόσο, στις περιπτώσεις αυτές, οι πληροφορίες για την κατάσταση αφορούν ολόκληρη την ιεραρχία των υπηρεσιών CA κάτω από την καταγεγραμμένη υπηρεσία και πρέπει να τηρηθεί και να εξασφαλιστεί η αρχή διασφάλισης του αδιαμφισβήτητου δεσμού μεταξύ μιας υπηρεσίας πιστοποίησης CSPQC και του συνόλου των πιστοποιητικών που προορίζονται να αναγνωριστούν ως QC.

2.1. Περιγραφή των πληροφοριών σε κάθε κατηγορία

1. Ετικέτα καταλόγου εμπίστευσης

2. Πληροφορίες σχετικά με τον κατάλογο εμπίστευσης και το σχήμα έκδοσής του

Στη συγκεκριμένη κατηγορία, εντάσσονται οι παρακάτω πληροφορίες:

3. Αδιαμφισβήτητες πληροφορίες ταυτότητας σχετικά με κάθε εποπτευόμενο/διαπιστευμένο CSP στο πλαίσιο του σχήματος

Αυτό το σύνολο πληροφοριών περιλαμβάνει τουλάχιστον τα εξής:

4. Για κάθε καταγεγραμμένο CSP, μια σειρά πεδίων με αδιαμφισβήτητες πληροφορίες ταυτότητας μιας υπηρεσίας πιστοποίησης που παρέχει ο CSP και εποπτεύεται/διαπιστεύεται στο πλαίσιο της οδηγίας 1999/93/ΕΚ

Αυτό το σύνολο πληροφοριών συμπεριλαμβάνει τουλάχιστον τα παρακάτω για κάθε υπηρεσία πιστοποίησης από έναν καταγεγραμμένο CSP:

5. Για κάθε καταγεγραμμένη υπηρεσία πιστοποίησης, πληροφορίες ιστορικού για την κατάστασή της.

6. Μια υπογραφή υπολογισμένη για σκοπούς επαλήθευσης της ταυτότητας σε όλα τα πεδία του καταλόγου εμπίστευσης (trusted list, TL), εκτός από την ίδια την τιμή της υπογραφής.

3. Κατευθυντήριες γραμμές για την επεξεργασία καταχωρίσεων στον κατάλογο εμπίστευσης

3.1. Πληροφορίες για την κατάσταση εποπτευόμενων/διαπιστευμένων υπηρεσιών πιστοποίησης και των παρόχων τους σε έναν ενιαίο κατάλογο

Ο κατάλογος εμπίστευσης ενός κράτους μέλους είναι ο «κατάλογος κατάστασης εποπτείας/διαπίστευσης των υπηρεσιών πιστοποίησης από παρόχους υπηρεσιών πιστοποίησης οι οποίοι εποπτεύονται/διαπιστεύονται από το εκάστοτε κράτος μέλος ως προς τη συμμόρφωση με τις σχετικές διατάξεις της οδηγίας 1999/93/ΕΚ».

Ένας τέτοιος κατάλογος εμπίστευσης είναι το μόνο μέσο που πρέπει να χρησιμοποιεί το οικείο κράτος μέλος για την παροχή πληροφοριών σχετικά με την κατάσταση εποπτείας/διαπίστευσης των υπηρεσιών πιστοποίησης και των παρόχων τους:

Αν εξεταστούν οι ορισμοί και οι διατάξεις που ορίζονται στην οδηγία 1999/93/ΕΚ, ιδίως όσον αφορά τους συναφείς CSP και τα συστήματα εποπτείας/εθελοντικής διαπίστευσής τους, μπορεί να γίνει διάκριση σε δύο ομάδες CSP: τους CSP που εκδίδουν QC για το κοινό (CSPQC), και τους CSP που δεν εκδίδουν QC για το κοινό, αλλά παρέχουν «λοιπές (βοηθητικές) υπηρεσίες συναφείς με τις ηλεκτρονικές υπογραφές»:

Πρέπει να καταρτίζεται και να τηρείται μόνο ένας ενιαίος κατάλογος εμπίστευσης ανά κράτος μέλος, προκειμένου να δηλώνεται η κατάσταση εποπτείας και/ή διαπίστευσης των υπηρεσιών πιστοποίησης από τους CSP που εποπτεύονται/διαπιστεύονται από το κράτος μέλος. Ο κατάλογος εμπίστευσης περιλαμβάνει τουλάχιστον τους CSP που εκδίδουν QC. Ο κατάλογος εμπίστευσης μπορεί επίσης να δηλώνει την κατάσταση άλλων υπηρεσιών πιστοποίησης που εποπτεύονται ή διαπιστεύονται στο πλαίσιο ενός εθνικά καθορισμένου σχήματος έγκρισης.

3.2. Ενιαίο σύνολο τιμών κατάστασης εποπτείας/διαπίστευσης

Στον κατάλογο εμπίστευσης, το εάν η υπηρεσία υπόκειται επί του παρόντος σε «εποπτεία» ή σε «διαπίστευση» δηλώνεται από την τιμή της τρέχουσας κατάστασής της. Επιπλέον, μια κατάσταση εποπτείας ή διαπίστευσης μπορεί να είναι θετική [«under supervision» (υπό εποπτεία), «accredited» (διαπιστευμένη), «supervision in cessation» (εποπτεία υπό αναστολή)], να δηλώνει αναστολή [«supervision ceased» (αναστολή εποπτείας), «accreditation ceased» (αναστολή διαπίστευσης)] ή ακόμη και ανάκληση [«supervision revoked» (ανάκληση εποπτείας), «accreditation revoked» (ανάκληση διαπίστευσης)] και να οριστεί στην αντίστοιχη τιμή. Σε όλη τη διάρκεια της ζωής της, η ίδια υπηρεσία πιστοποίησης μπορεί να μεταβαίνει από κατάσταση εποπτείας σε κατάσταση διαπίστευσης και αντίστροφα ( 10 ).

Το διάγραμμα 1 παρακάτω περιγράφει την αναμενόμενη ροή, για μια ενιαία υπηρεσία πιστοποίησης, ανάμεσα σε πιθανές καταστάσεις εποπτείας/διαπίστευσης:

Διάγραμμα 1

Αναμενόμενη ροή καταστάσεων εποπτείας/διαπίστευσης για μία ενιαία υπηρεσία CSP

Όταν είναι εγκατεστημένη σε ένα κράτος μέλος, μια υπηρεσία πιστοποίησης που εκδίδει QC πρέπει να εποπτεύεται (από το κράτος μέλος στο οποίο είναι εγκατεστημένη) και δύναται να διαπιστευθεί εθελοντικά. Η κατάσταση μιας τέτοιας υπηρεσίας όταν συγκαταλέγεται σε έναν κατάλογο εμπίστευσης πρέπει να λάβει μια από τις προαναφερθείσες καταστάσεις ως «τιμή τρέχουσας κατάστασης» σύμφωνα με την πραγματική κατάστασή της και η κατάστασή της πρέπει να αλλάζει, κατά περίπτωση, βάσει της ροής κατάστασης που απεικονίζεται παραπάνω. Ωστόσο, οι τιμές «Accreditation ceased» (Αναστολή διαπίστευσης) και «Accreditation revoked» (Ανάκληση διαπίστευσης) πρέπει να είναι και οι δύο τιμές «μεταβατικής κατάστασης» όταν η αντίστοιχη υπηρεσία CSPQC συγκαταλέγεται στον κατάλογο εμπίστευσης του κράτους μέλους στο οποίο είναι εγκατεστημένη, καθώς μια τέτοια υπηρεσία πρέπει να εποπτεύεται εξ ορισμού (ακόμη και όταν δεν είναι πλέον διαπιστευμένη)· όταν η αντίστοιχη υπηρεσία συγκαταλέγεται (είναι διαπιστευμένη) σε άλλο κράτος μέλος από αυτό όπου είναι εγκατεστημένη, αυτές οι τιμές μπορεί να είναι οι τελικές.

Τα κράτη μέλη που θεσπίζουν ή έχουν θεσπίσει «αναγνωρισμένο σχήμα/αναγνωρισμένα σχήματα έγκρισης», τα οποία εφαρμόζονται σε εθνική βάση για την εποπτεία της συμμόρφωσης υπηρεσιών από CSP που δεν εκδίδουν QC σύμφωνα με τις διατάξεις της οδηγίας 1999/93/ΕΚ και ενδεχομένως με τις εθνικές διατάξεις σχετικά με την παροχή υπηρεσιών πιστοποίησης (κατά την έννοια του άρθρου 2 παράγραφος 11 της οδηγίας 1999/93/ΕΚ), πρέπει να κατατάξουν το/τα εν λόγω σχήμα/σχήματα στις δύο παρακάτω κατηγορίες:

Επομένως, μια υπηρεσία πιστοποίησης που δεν εκδίδει αναγνωρισμένα πιστοποιητικά δύναται να εποπτεύεται ή να διαπιστεύεται εθελοντικά. Η κατάσταση μιας τέτοιας υπηρεσίας όταν συγκαταλέγεται σε έναν κατάλογο εμπίστευσης πρέπει να λάβει μία από τις παραπάνω καταστάσεις ως «τιμή τρέχουσας κατάστασης» (βλέπε το διάγραμμα 1) σύμφωνα με την πραγματική κατάστασή της και πρέπει να εξελίσσεται, κατά περίπτωση, βάσει της ροής κατάστασης που απεικονίζεται παραπάνω.

Ο κατάλογος εμπίστευσης πρέπει να περιλαμβάνει πληροφορίες σχετικά με το υπάρχον σχήμα/τα υπάρχοντα σχήματα εποπτείας/διαπίστευσης και ειδικότερα:

Τα δυο τελευταία σύνολα πληροφοριών είναι καίριας σημασίας για τα μέρη που βασίζονται σε αυτά, προκειμένου να αξιολογούν την ποιότητα και το επίπεδο ασφαλείας των εν λόγω συστημάτων εποπτείας/διαπίστευσης που ισχύουν σε εθνικό επίπεδο για τους CSP που δεν εκδίδουν QC. Όταν οι πληροφορίες για την κατάσταση εποπτείας/διαπίστευσης παρέχονται μέσω του καταλόγου εμπίστευσης όσον αφορά τις υπηρεσίες των CSP που δεν εκδίδουν QC, τα προαναφερθέντα σύνολα πληροφοριών πρέπει να παρέχονται σε επίπεδο καταλόγου εμπίστευσης μέσω της χρήσης του «Scheme information URI» (URI πληροφοριών σχήματος) (διάταξη 5.3.7 — πληροφορίες που παρέχουν τα κράτη μέλη), του «Scheme type/community/rules» (Τύπος σχήματος/κοινότητα/κανόνες) (διάταξη 5.3.9 — μέσω της χρήσης ενός κειμένου κοινού για όλα τα κράτη μέλη, και προαιρετικών ειδικών πληροφοριών που παρέχει ένα κράτος μέλος) και του «TSL policy/legal notice» (Πολιτική/νομική σημείωση TSL) (διάταξη 5.3.11 — κείμενο κοινό για όλα τα κράτη μέλη, το οποίο αναφέρεται στην οδηγία 1999/93/ΕΚ, μαζί με τη δυνατότητα κάθε κράτους μέλους να προσθέτει κείμενα/παραπομπές που να αφορούν ειδικά το εκάστοτε κράτος μέλος).

Πρόσθετες πληροφορίες «αναγνώρισης» που ορίζονται στο επίπεδο των εθνικών συστημάτων εποπτείας/διαπίστευσης για τους CSP που δεν εκδίδουν QC μπορούν να παρέχονται στο επίπεδο υπηρεσιών όταν υπάρχουν και απαιτούνται (π.χ. για να γίνει διάκριση μεταξύ πολλών επιπέδων ποιότητας/ασφάλειας) μέσω της χρήσης της τιμής «additionalServiceInformation Extension» (διάταξη 5.5.9.4) στο πλαίσιο της «Service information extensions» (Επεκτάσεις πληροφοριών υπηρεσίας) (διάταξη 5.5.9). Περαιτέρω πληροφορίες σχετικά με τις αντίστοιχες τεχνικές προδιαγραφές παρέχονται στις αναλυτικές προδιαγραφές στο κεφάλαιο I.

Παρότι ενδέχεται ξεχωριστοί φορείς ενός κράτους μέλους να είναι αρμόδιοι για την εποπτεία και τη διαπίστευση των υπηρεσιών πιστοποίησης στο εν λόγω κράτος μέλος, αναμένεται να χρησιμοποιείται μόνο μία καταχώριση για μια ενιαία υπηρεσία πιστοποίησης και να επικαιροποιείται αναλόγως η κατάσταση εποπτείας/διαπίστευσής της.

3.3. Καταχωρίσεις καταλόγου εμπίστευσης με στόχο τη διευκόλυνση της επικύρωσης των προηγμένων ηλεκτρονικών υπογραφών (QES) και των προηγμένων ηλεκτρονικών υπογραφών που υποστηρίζονται από αναγνωρισμένο πιστοποιητικό (AdESQC)

Το πιο κρίσιμο μέρος της δημιουργίας του καταλόγου εμπίστευσης είναι η κατάρτιση του υποχρεωτικού του μέρους, δηλαδή του «Καταλόγου υπηρεσιών» ανά CSP που εκδίδει QC, προκειμένου να παρουσιάζεται ορθά η ακριβής κατάσταση κάθε υπηρεσίας πιστοποίησης που εκδίδει QC και να διασφαλίζεται ότι οι πληροφορίες που παρέχονται μέσω κάθε καταχώρισης επαρκούν για τη διευκόλυνση της επικύρωσης των QES και των AdESQC (σε συνδυασμό με το περιεχόμενο του QC για την οντότητα-τελικό αποδέκτη το οποίο εκδίδεται από τον CSP στο πλαίσιο της υπηρεσίας πιστοποίησης που αναγράφεται στην εν λόγω καταχώριση).

Στις απαραίτητες πληροφορίες ενδέχεται να συμπεριλαμβάνονται κι άλλες πληροφορίες εκτός από την «Service digital identity» (Ψηφιακή ταυτότητα υπηρεσίας) μιας ενιαίας CA (βάσης) και συγκεκριμένα πληροφορίες που ορίζουν την κατάσταση QC των πιστοποιητικών που εκδίδονται από την εν λόγω υπηρεσία CA και πληροφορίες για το αν οι υποστηριζόμενες υπογραφές δημιουργούνται από μια SSCD ή όχι. Επομένως, ο φορέας ενός κράτους μέλους που είναι υπεύθυνος για την κατάρτιση, την επεξεργασία και την τήρηση του καταλόγου εμπίστευσης πρέπει να λαμβάνει υπόψη το τρέχον προφίλ και το περιεχόμενο πιστοποιητικού κάθε εκδιδόμενου QC, ανά υπηρεσία CSPQC που συμπεριλαμβάνεται στον κατάλογο εμπίστευσης.

Ιδανικά, κάθε εκδιδόμενο QC θα πρέπει να συμπεριλαμβάνει την οριζόμενη από το ETSI δήλωση QcCompliance ( 11 ) όταν εκφράζεται ο ισχυρισμός ότι είναι QC και θα πρέπει να συμπεριλαμβάνει την οριζόμενη από το ETSI δήλωση QcSSCD όταν εκφράζεται ο ισχυρισμός ότι υποστηρίζεται από μια SSCD για τη δημιουργία ηλεκτρονικών υπογραφών και/ή ότι κάθε εκδιδόμενο QC συμπεριλαμβάνει ένα από τα QCP/QCP+, τα αναγνωριστικά αντικειμένου πολιτικής πιστοποιητικού (OID), τα οποία ορίζονται στις τεχνικές προδιαγραφές ETSI EN 319 411-2 ( 12 ). Το γεγονός ότι οι CSP που εκδίδουν QC χρησιμοποιούν διαφορετικά πρότυπα ως αναφορές, το ευρύ πεδίο ερμηνείας των εν λόγω προτύπων, καθώς και η μη επίγνωση της ύπαρξης και του προηγούμενου ορισμένων κανονιστικών τεχνικών προδιαγραφών ή προτύπων είχαν ως αποτέλεσμα να διαπιστώνονται διαφορές στο πραγματικό περιεχόμενο των QC που εκδίδονται επί του παρόντος (π.χ. η χρήση ή η μη χρήση των εν λόγω δηλώσεων QcStatements που ορίζονται στο ETSI) και, κατά συνέπεια, να μην επιτρέπεται στον αποδέκτη να βασίζεται απλά στο πιστοποιητικό του υπογράφοντος (και στη συνδεδεμένη αλυσίδα/διαδρομή) για να αξιολογήσει, τουλάχιστον με μηχανικά αναγνώσιμο τρόπο, αν για το πιστοποιητικό που υποστηρίζει ηλεκτρονική υπογραφή εκφράζεται ο ισχυρισμός ότι αποτελεί QC και αν το πιστοποιητικό αυτό συνδέεται με μια SSCD μέσω της οποίας δημιουργήθηκε η ηλεκτρονική υπογραφή.

Η συμπλήρωση των πεδίων της καταχώρισης υπηρεσίας «Αναγνωριστικό τύπου υπηρεσίας» (Service type identifier — «Sti»), «Ονομασία υπηρεσίας» (Service name — «Sn») και «Ψηφιακή ταυτότητα υπηρεσίας» (Service digital identity — «Sdi») στον κατάλογο εμπίστευσης με τις πληροφορίες που παρέχονται από το πεδίο «Επεκτάσεις πληροφοριών υπηρεσίας» (Service information extensions — «Sie») επιτρέπει τον πλήρη καθορισμό ενός συγκεκριμένου τύπου αναγνωρισμένου πιστοποιητικού που εκδίδεται από μια καταγεγραμμένη υπηρεσία πιστοποίησης CSP που εκδίδει QC και παρέχει πληροφορίες σχετικά με το αν υποστηρίζεται ή όχι από SSCD (όταν οι πληροφορίες αυτές λείπουν από το εκδιδόμενο QC). Με αυτήν την καταχώριση συνδέονται πληροφορίες για μια συγκεκριμένη «Τρέχουσα κατάσταση υπηρεσίας» (Service current status — «Scs»). Αυτό απεικονίζεται στο διάγραμμα 2 που ακολουθεί.

Η καταγραφή μιας υπηρεσίας παρέχοντας απλά το «Sdi» μιας CA (βάσης) σημαίνει ότι διασφαλίζεται (από τον CSP που εκδίδει QC αλλά και από τον φορέα εποπτείας/διαπίστευσης που είναι υπεύθυνος για την εποπτεία/διαπίστευση του εν λόγω CSP) ότι οποιοδήποτε πιστοποιητικό για οντότητες-τελικούς αποδέκτες, το οποίο εκδίδεται βάσει της εν λόγω (ιεραρχίας) CA (βάσης) περιέχει αρκετές οριζόμενες από το ETSI και μηχανικά επεξεργάσιμες πληροφορίες ώστε να αξιολογείται αν πρόκειται για QC ή αν υποστηρίζεται από SSCD. Σε περίπτωση, για παράδειγμα, που η τελευταία πρόταση δεν ισχύει (π.χ. αν δεν υπάρχει στο QC μηχανικά επεξεργάσιμη δήλωση τυποποιημένη βάσει του ETSI σχετικά με το αν υποστηρίζεται από SSCD), τότε καταγράφοντας μόνο το «Sdi» της εν λόγω CA (βάσης) το μόνο συμπέρασμα που μπορεί να εξαχθεί είναι ότι τα QC που εκδόθηκαν σύμφωνα με την εν λόγω ιεραρχία CA (βάσης) δεν υποστηρίζονται από καμία SSCD. Για να δηλωθεί ότι τα εν λόγω QC πρέπει να θεωρείται ότι υποστηρίζονται από SSCD, θα πρέπει να χρησιμοποιηθεί το πεδίο «Sie» (κάτι που δηλώνει επίσης ότι για αυτές τις πληροφορίες παρέχει εγγυήσεις ο CSP που εκδίδει QC και εποπτεύεται/διαπιστεύεται από τον φορέα εποπτείας ή διαπίστευσης αντίστοιχα).

Διάγραμμα 2

Καταχώριση υπηρεσίας καταγεγραμμένου CSP που εκδίδει QC στον κατάλογο εμπίστευσης

Γενικές αρχές — Κανόνες επεξεργασίας — Καταχωρίσεις CSPQC (καταγεγραμμένες υπηρεσίες)

Οι παρούσες τεχνικές προδιαγραφές του κοινού σχεδιοτύπου του καταλόγου εμπίστευσης επιτρέπουν τη χρήση ενός συνδυασμού πέντε κυρίων μερών πληροφοριών στην καταχώριση της υπηρεσίας:

3.4. Κατευθυντήριες γραμμές επεξεργασίας και χρήσης για τις καταχωρίσεις υπηρεσιών CSPQC

Οι γενικές κατευθυντήριες γραμμές επεξεργασίας είναι οι εξής:

Ως γενική εξ ορισμού αρχή, για έναν CSP ο οποίος είναι καταγεγραμμένος στον κατάλογο εμπίστευσης, πρέπει να υπάρχει μία καταχώριση υπηρεσίας ανά δημόσιο κλειδί για μια υπηρεσία πιστοποίησης τύπου CA/QC, δηλαδή ανά αρχή πιστοποίησης που εκδίδει (άμεσα) QC. Σε ορισμένες εξαιρετικές περιπτώσεις και υπό προσεκτικά ρυθμιζόμενες συνθήκες, ο φορέας εποπτείας/διαπίστευσης ενός κράτους μέλους δύναται να αποφασίσει να χρησιμοποιήσει, ως το «Sdi» μιας ενιαίας καταχώρισης στον κατάλογο υπηρεσιών αυτού του καταγεγραμμένου CSP, το δημόσιο κλειδί μιας CA βάσης ή ανώτερου επιπέδου στο πλαίσιο της PKI του CSP (π.χ. στο πλαίσιο μιας ιεραρχίας CSP με CA από μια CA βάσης μέχρι αρκετές εκδίδουσες CA), αντί να παραθέτει όλες τις κατώτερες ιεραρχικά υπηρεσίες εκδιδουσών CA (δηλαδή καταγραφή μιας αρχής πιστοποίησης η οποία δεν εκδίδει άμεσα QC για οντότητες-τελικούς αποδέκτες, αλλά η οποία πιστοποιεί μια ιεραρχία CA μέχρι εκείνες τις CA που εκδίδουν QC για οντότητες - τελικούς αποδέκτες). Οι συνέπειες (πλεονεκτήματα και μειονεκτήματα) της χρήσης του εν λόγω δημόσιου κλειδιού CA βάσης ή ανώτερου επιπέδου ως τιμής «Sdi» σε μια καταχώριση υπηρεσίας στον κατάλογο εμπίστευσης πρέπει να λαμβάνονται σοβαρά υπόψη από τα κράτη μέλη όταν την επιλέγουν. Επιπλέον, χρησιμοποιώντας αυτήν την επιτρεπόμενη εξαίρεση από την εξ ορισμού αρχή, το κράτος μέλος πρέπει να παράσχει την τεκμηρίωση που απαιτείται για να διευκολύνει τη δημιουργία και την επαλήθευση της διαδρομής πιστοποίησης. Για παράδειγμα, στο πλαίσιο ενός CSPQC που χρησιμοποιεί μία CA βάσης, στο πλαίσιο της οποίας πολλές CA εκδίδουν τόσο αναγνωρισμένα όσο και μη αναγνωρισμένα QCs, αλλά τα QC που εκδίδονται περιέχουν μόνο τη δήλωση συμμόρφωσης QcCompliance και καμία ένδειξη για το αν υποστηρίζονται από SSCD, η καταγραφή του «Sdi» της CA βάσης θα σήμαινε μόνο, βάσει των κανόνων που εξηγήθηκαν παραπάνω, ότι κανένα QC που εκδίδεται υπό την εν λόγω CA βάσης δεν υποστηρίζεται από SSCD. Αν υπάρχουν QC που υποστηρίζονται πράγματι από SSCD, χωρίς όμως να περιλαμβάνεται μηχανικά επεξεργάσιμη δήλωση που να αναφέρει αυτήν την υποστήριξη στα πιστοποιητικά, συνιστάται θερμά να χρησιμοποιείται η δήλωση QcSSCD στα QC που θα εκδοθούν μελλοντικά. Εν τω μεταξύ (μέχρι τη λήξη του τελευταίου QC που δεν περιέχει αυτές τις πληροφορίες), στον κατάλογο εμπίστευσης θα πρέπει να χρησιμοποιείται το πεδίο «Sie» και το συνδεδεμένο «Επέκταση προσδιορισμών» (Qualifications Extension), π.χ. παρέχοντας πληροφορίες φιλτραρίσματος για την αναγνώριση ομάδας/ομάδων πιστοποιητικών μέσω της χρήσης ειδικού/ειδικών OID που καθορίζονται από τον CSPQC, τα οποία χρησιμοποιεί ενδεχομένως ο CSPQC για να κάνει διάκριση ανάμεσα στους διάφορους τύπους QC (ορισμένα από τα οποία υποστηρίζονται από SSCD, ενώ ορισμένα άλλα όχι) και τις συνδεδεμένες ρητές «πληροφορίες υποστήριξης SSCD» για τα πιστοποιητικά που αναγνωρίζονται (φιλτράρονται) μέσω της χρήσης «Προσδιοριστών».

Οι γενικές κατευθυντήριες γραμμές χρήσης για τις εφαρμογές, τις υπηρεσίες ή τα προϊόντα που αφορούν τις ηλεκτρονικές υπογραφές και βασίζονται σε έναν κατάλογο διαπίστευσης σύμφωνο με τις παρούσες τεχνικές προδιαγραφές έχουν ως εξής:

Μια καταχώριση «CA/QC»«Sti» (παρομοίως, μια καταχώριση CA/QC που αναγνωρίζεται περαιτέρω ότι αποτελεί «RootCA/QC» μέσω της χρήσης της επέκτασης «Sie» additionalServiceInformation)

3.5. Υπηρεσίες που υποστηρίζουν υπηρεσίες «CA/QC», αλλά δεν αποτελούν μέρος των «CA/QC»«Sdi»

Η κατάσταση εγκυρότητας πιστοποιητικού που σχετίζονται με τα QC για τα οποία οι πληροφορίες κατάστασης εγκυρότητας πιστοποιητικού (π.χ. CRL και αποκρίσεις OCSP) υπογράφεται από οντότητα της οποίας το ιδιωτικό κλειδί δεν είναι πιστοποιημένο βάσει διαδρομής πιστοποίησης που καταλήγει σε καταγεγραμμένη CA που εκδίδει QC («CA/QC») συμπεριλαμβάνεται στον κατάλογο εμπίστευσης καταγράφοντας αυτές τις υπηρεσίες κατάστασης εγκυρότητας πιστοποιητικού ως τέτοιες στον TL (δηλαδή, με τύπο υπηρεσίας «OCSP/QC» ή «CRL/QC» αντίστοιχα), καθώς οι εν λόγω υπηρεσίες μπορούν να θεωρηθούν μέρος των εποπτευόμενων/διαπιστευμένων «αναγνωρισμένων» υπηρεσιών που έχουν σχέση με την παροχή υπηρεσιών πιστοποίησης QC. Ασφαλώς, οι αποκριτές OCSP ή οι εκδότες CRL των οποίων τα πιστοποιητικά είναι υπογεγραμμένα από τις αρχές πιστοποίησης στην ιεραρχία μιας καταγεγραμμένης υπηρεσίας CA/QC πρέπει να θεωρούνται «έγκυροι» και σύμφωνα με την τιμή κατάστασης της καταγεγραμμένης υπηρεσίας CA/QC.

Παρόμοια διάταξη μπορεί να ισχύει και για υπηρεσίες πιστοποίησης που εκδίδουν μη αναγνωρισμένα πιστοποιητικά (τύπου υπηρεσίας «CA/PKC»).

Ο κατάλογος εμπίστευσης περιλαμβάνει υπηρεσίες κατάστασης εγκυρότητας πιστοποιητικού όταν δεν υπάρχουν σχετικές πληροφορίες για τον τόπο αυτών των υπηρεσιών στα πιστοποιητικά για οντότητα-τελικό αποδέκτη τα οποία αφορούν οι υπηρεσίες κατάστασης εγκυρότητας πιστοποιητικού.

4. Ορισμοί και συντομογραφίες

Για τους σκοπούς του παρόντος εγγράφου, ισχύουν οι παρακάτω ορισμοί και ακρώνυμα:

Στα επόμενα κεφάλαια, οι λέξεις-κλειδιά «ΠΡΕΠΕΙ ΝΑ», «ΔΕΝ ΠΡΕΠΕΙ ΝΑ», «ΑΠΑΙΤΕΙΤΑΙ ΝΑ», «ΘΑ ΠΡΕΠΕΙ ΝΑ», «ΔΕΝ ΘΑ ΠΡΕΠΕΙ ΝΑ», «ΠΡΟΤΕΙΝΕΤΑΙ ΝΑ», «ΔΕΝ ΠΡΟΤΕΙΝΕΤΑΙ ΝΑ», «ΣΥΝΙΣΤΑΤΑΙ ΝΑ», «ΔΥΝΑΤΑΙ/ΔΥΝΑΝΤΑΙ ΝΑ» και «ΠΡΟΑΙΡΕΤΙΚΑ» πρέπει να ερμηνεύονται όπως περιγράφεται στο RFC (αίτηση για σχολιασμό) 2119 ( 13 ).

ΚΕΦΑΛΑΙΟ I

ΑΝΑΛΥΤΙΚΕΣ ΠΡΟΔΙΑΓΡΑΦΕΣ ΤΟΥ ΚΟΙΝΟΥ ΣΧΕΔΙΟΤΥΠΟΥ ΓΙΑ ΤΟΝ «ΚΑΤΑΛΟΓΟ ΕΜΠΙΣΤΕΥΣΗΣ ΕΠΟΠΤΕΥΟΜΕΝΩΝ/ΔΙΑΠΙΣΤΕΥΜΕΝΩΝ ΠΑΡΟΧΩΝ ΥΠΗΡΕΣΙΩΝ ΠΙΣΤΟΠΟΙΗΣΗΣ»

Οι παρούσες προδιαγραφές βασίζονται στις προδιαγραφές και τις απαιτήσεις που παρατίθενται στο ETSI TS 119 612 v1.1.1 (στο εξής θα αναφέρεται ως ETSI TS 119 612).

Όταν δεν αναφέρεται συγκεκριμένη απαίτηση στις παρούσες προδιαγραφές, ΘΑ ΠΡΕΠΕΙ ΝΑ ισχύουν εξ ολοκλήρου οι προδιαγραφές του ETSI TS 119 612 διατάξεις 5 και 6. Όταν αναφέρονται συγκεκριμένες απαιτήσεις στις παρούσες προδιαγραφές, ΘΑ ΠΡΕΠΕΙ ΝΑ υπερισχύουν των αντίστοιχων απαιτήσεων του ETSI TS 119 612. Σε περίπτωση αποκλίσεων μεταξύ των παρουσών προδιαγραφών και αυτών του ETSI TS 119 612, κανονιστική ισχύ ΘΑ ΠΡΕΠΕΙ ΝΑ έχουν οι παρούσες προδιαγραφές.

Scheme operator name (διάταξη 5.3.4)

Το πεδίο αυτό ΘΑ ΠΡΕΠΕΙ ΝΑ υπάρχει και ΘΑ ΠΡΕΠΕΙ ΝΑ συμμορφώνεται με τις προδιαγραφές του TS 119 612 διάταξη 5.3.4.

Μια χώρα ΔΥΝΑΤΑΙ ΝΑ διαθέτει χωριστούς φορείς εποπτείας και διαπίστευσης και ακόμη και συμπληρωματικούς φορείς για τυχόν σχετικές επιχειρησιακές δραστηριότητες. Εναπόκειται στο κάθε κράτος μέλος να ορίσει τον υπεύθυνο σχήματος του καταλόγου εμπίστευσής του. Αναμένεται ότι ο φορέας εποπτείας, ο φορέας διαπίστευσης και ο υπεύθυνος σχήματος (όταν εμφανίζονται ως χωριστοί φορείς) θα αναλαμβάνουν έκαστος τις δικές του αρμοδιότητες και ευθύνες.

Οποιαδήποτε κατάσταση στην οποία πολλοί φορείς είναι υπεύθυνοι για την εποπτεία, τη διαπίστευση ή τις επιχειρησιακές πτυχές ΘΑ ΠΡΕΠΕΙ ΝΑ αντικατοπτρίζεται με συνέπεια και να αναγνωρίζεται ως τέτοια στις πληροφορίες σχήματος στο πλαίσιο του καταλόγου εμπίστευσης, συμπεριλαμβανομένων των πληροφοριών που αφορούν ειδικά το σχήμα, οι οποίες ορίζονται στο πεδίο «Scheme information URI» (URI πληροφοριών σχήματος) (διάταξη 5.3.7).

Scheme name (διάταξη 5.3.6)

Το πεδίο αυτό ΘΑ ΠΡΕΠΕΙ ΝΑ υπάρχει και ΘΑ ΠΡΕΠΕΙ ΝΑ συμμορφώνεται με τις προδιαγραφές του TS 119 612 διάταξη 5.3.6 όπου ΘΑ ΠΡΕΠΕΙ ΝΑ χρησιμοποιείται η ακόλουθη επωνυμία για το σχήμα:

«EN_name_value» = «Κατάλογος κατάστασης εποπτείας/διαπίστευσης των υπηρεσιών πιστοποίησης από παρόχους υπηρεσιών πιστοποίησης οι οποίοι εποπτεύονται/διαπιστεύονται από τον υπεύθυνο σχήματος του εκάστοτε κράτος μέλος ως προς τη συμμόρφωση με τις σχετικές διατάξεις της οδηγίας 1999/93/ΕΚ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1999, σχετικά με το κοινοτικό πλαίσιο για ηλεκτρονικές υπογραφές».

Scheme information URI (διάταξη 5.3.7)

Το πεδίο αυτό ΘΑ ΠΡΕΠΕΙ ΝΑ υπάρχει και ΘΑ ΠΡΕΠΕΙ ΝΑ συμμορφώνεται με τις προδιαγραφές του TS 119 612 διάταξη 5.3.7, όπου οι «κατάλληλες πληροφορίες για το σχήμα» ΘΑ ΠΡΕΠΕΙ ΝΑ συμπεριλαμβάνουν τουλάχιστον:

Επιπλέον ειδικές πληροφορίες ανά κράτος μέλος για το σχήμα ΔΥΝΑΤΑΙ ΝΑ παρέχονται εθελοντικά, όπως:

Scheme type/community/rules (διάταξη 5.3.9)

Το πεδίο αυτό ΘΑ ΠΡΕΠΕΙ ΝΑ υπάρχει, ΘΑ ΠΡΕΠΕΙ ΝΑ συμμορφώνεται με τις προδιαγραφές του TS 119 612 ρήτρα 5.3.9 και ΘΑ ΠΡΕΠΕΙ ΝΑ συμπεριλαμβάνει τουλάχιστον δύο URI:

Τα κράτη μέλη ΔΥΝΑΝΤΑΙ ΝΑ ορίσουν και να χρησιμοποιούν πρόσθετα URI από το παραπάνω αποκλειστικό ανά κράτος μέλος URI (δηλαδή, URI τα οποία καθορίζονται από αυτό το ιεραρχικά αποκλειστικό URI).

TSL policy/legal notice (διάταξη 5.3.11)

Το πεδίο αυτό ΘΑ ΠΡΕΠΕΙ ΝΑ υπάρχει και ΘΑ ΠΡΕΠΕΙ ΝΑ συμμορφώνεται με τις προδιαγραφές του TS 119 612 ρήτρα 5.3.11, όπου η πολιτική/νομική σημείωση σχετικά με το νομικό καθεστώς του σχήματος ή τις νομικές απαιτήσεις που πληροί το σχήμα υπό τη δικαιοδοσία στην οποία είναι εγκατεστημένο το σχήμα και/ή τυχόν περιορισμούς και όρους βάσει των οποίων ο κατάλογος εμπίστευσης τηρείται και δημοσιεύονται ΘΑ ΠΡΕΠΕΙ ΝΑ είναι μια πολύγλωσση στοιχειοσειρά (απλό κείμενο), αποτελούμενη από δύο μέρη:

1. Ένα πρώτο υποχρεωτικό μέρος, κοινό για τους καταλόγους εμπίστευσης όλων των κρατών μελών (με υποχρεωτική γλώσσα τα αγγλικά του Ηνωμένου Βασιλείου και ενδεχομένως μία ή περισσότερες εθνικές γλώσσες), το οποίο δηλώνει ότι το ισχύον νομικό πλαίσιο είναι η οδηγία 1999/93/ΕΚ και η αντίστοιχη εφαρμογή της στους νόμους του κράτους μέλους που δηλώνεται στο πεδίο «Scheme Territory» (Επικράτεια σχήματος).

Αγγλική έκδοση του κοινού κειμένου:

The applicable legal framework for the present TSL implementation of the Trusted List of supervised/accredited Certification Service Providers for [name of the relevant Member State] is Directive 1999/93/EC of the European Parliament and of the Council of 13 December 1999 on a Community framework for electronic signatures and its implementation in [name of the relevant Member State] laws.

Το κείμενο στην επίσημη γλώσσα/στις επίσημες γλώσσες ενός κράτους μέλους: [επίσημη μετάφραση/επίσημες μεταφράσεις του παραπάνω αγγλικού κειμένου].

Το ισχύον νομικό πλαίσιο για την παρούσα εφαρμογή TSL του καταλόγου εμπίστευσης εποπτευόμενων/διαπιστευμένων παρόχων υπηρεσιών πιστοποίησης για την/το [ονομασία του οικείου κράτους μέλους] είναι η οδηγία 1999/93/ΕΚ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1999, σχετικά με το κοινοτικό πλαίσιο για ηλεκτρονικές υπογραφές, καθώς και η εφαρμογή της στη νομοθεσία της/του [ονομασία του οικείου κράτους μέλους].